**MOTTAK OG REGISTRERING AV DUGNAD**

* Alle som kommer på vakt melder seg i servicedisken for registrering ved ankomst hallen. MØT PRESIS!
* Hallansvarlig samler alle som skal gå på ny vakt til en kort informasjon, tildeling av oppgaver/opplæring, gjennomgang av evakueringsplan etc.
* Vaffelrøre og kaker leveres ihht utsendte lister.
* Alle frivillige får utdelt en arrangørvest som skal benyttes når man er på vakt. Vesten skal leveres tilbake når vakten er ferdig.
* Hallansvarlig/salgsleder koordinerer slik at alle får en pause i løpet av vakten.
* Det er satt av litt tid til overlapp mellom skiftene for opplæring.
* Alle melder seg til Hallansvarlig/salgsleder før man går av tildelt vakt.

Alle medlemmer av klubben, spillere, trenere, dommere, foreldre og ansatte er sammen vertskap for Håndballcupen Ski. Alle i ”gult” skal sørge for at våre gjester får en minnerik cupopplevelse. Innad i klubben håper vi at arrangementet vil bidra til å bygge stolthet og samhold og ikke minst setter varige, positive spor!

**Cup-komiteen takker alle som stiller opp for innsatsen og håper alle foreldre/foresatte får noen hyggelige dugnadstimer under cupen!**

**Lykke til!**

De som er på vakt får kaffe og vaffel ☺